Nichols brukte sine egne erfaringer fra fire spontanaborter, kronisk sykdom, samt emosjonelle og fysiske overgrep fra sin ektemann til å sette fokus på kvinners helse og rettigheter. Etter å ha fått skilsmisse fra sin første ektemann giftet hun seg med skribenten Thomas Low Nichols som hadde et liberalt syn når det gjaldt kvinners rettigheter i samfunnet. Sammen etablerte de også en klinikk basert på hydroterapi, en alternativ behandlingsform basert på vannbad. Ekteparet flyttet i 1861 til England.